TRUE ไตรมาส 1/58 กำไรลดเหลือ 1.63 พันลบ.ลดลง 57.73 %
TRUE ไตรมาส 1/58 กำไรลดเหลือ 1.63 พันลบ.ลดลง 57.73 %
13 พ.ค. 2558

บริษัท ทรู คอร์ปอเรชั่น จำกัด (มหาชน) หรือ TRUE รวมบริษัทย่อยแจ้งผลการดำเนินงานไตรมาส 1/58 สิ้นสุดวันที่ 31 มีนาคม 2558 มีกำไรสุทธิ 1,629.31 ล้านบาท หรือ 0.07 บาทต่อหุ้น ลดลง 57.73 % เทียบกับช่วงเดียวกันของปีก่อนที่มีกำไรสุทธิ 3,854.53ล้านบาท หรือกำไรสุทธิต่อหุ้น 0.24 บาท
เนื่องจากค่าใช้จ่ายในการดำเนินงานหลัก (ประกอบด้วยต้นทุนการให้บริการอื่นๆ ที่ไม่รวมค่าเชื่อมต่อโครงข่าย และค่าใช้จ่ายในการขายและบริหารอื่นๆ) เพิ่มขึ้นร้อยละ 12.8 จากไตรมาสเดียวกันปีก่อนหน้า เป็น 16.3 พันล้านบาท จากการเพิ่มขึ้นของค่าใช้จ่ายที่เกี่ยวกับการขยายโครงข่าย ซึ่งรวมถึงค่าใช้จ่ายเกี่ยวกับทรานสมิชชั่น และค่าใช้จ่ายในการเช่าใช้เสาโทรคมนาคม 3,000ต้นแรกที่ส่งมอบให้แก่กองทุน TRUEIF และการเพิ่มขึ้นของค่าใช้จ่ายด้านคอนเทนต์
อย่างไรก็ตามค่าใช้จ่ายในการขายและบริหารของกลุ่มทรูที่ลดลง ตามมาตรการควบคุมค่าใช้จ่ายอย่างมีประสิทธิภาพและผลจากฤดูกาล ส่งผลให้ค่าใช้จ่ายในการดำเนินงานหลัก ลดลงร้อยละ 5.8 เมื่อเทียบกับไตรมาสก่อนหน้า